Latvijas slimnīcu reforma

Latvijas slimnīcu reforma ir slimnīcu skaita samazināšana un līmeņošana Latvijā.

 Slimnīcu līmeņošana 

Balstoties uz Pasaules Bankas ieteikumiem, 2019. gadā Veselības ministrija noteica tādus slimnīcu līmeņu noteikšanas kritērijus:
 augsta līmeņa specializētas veselības aprūpes pakalpojumu centralizācija (terciārā aprūpe); 
 paplašināta piekļuve specializētai veselības aprūpei; 
 optimāls resursu nodrošinājums, atbilstoši sasniedzamajiem pakalpojumiem (cilvēkresursu plānojums); 
 hronisku pacientu atbilstošas aprūpes nodrošināšana (slimnīcas, kur nodrošina hronisku pacientu veselības aprūpi); 
 palielināts ambulatoro pakalpojumu klāsts un apjoms (atbilstošs ģimenes ārstu, dienas stacionāru, sekundāro ambulatoro pakalpojumu nodrošinājums); 
 ģeogrāfiska veselības aprūpes pakalpojumu pieejamība (visos veselības aprūpes pakalpojuma līmeņos).

Atbilstoši šiem kritērijiem visas Latvijas slimnīcas kopš 2020. gada iedala piecos līmeņos.

 Pirms reformas (2012) 

 Neatliekamās medicīniskās palīdzības slimnīcas 
 Rīgas plānošanas reģions: VSIA Bērnu klīniskā universitātes slimnīca, VSIA Paula Stradiņa klīniskā universitātes slimnīca, SIA  Rīgas Austrumu klīniskā universitātes slimnīca, SIA  Jūrmalas slimnīca, SIA Ogres rajona slimnīca, SIA Tukuma slimnīca
 Kurzemes plānošanas reģions: SIA Liepājas reģionālā slimnīca, SIA Ziemeļkurzemes reģionālā slimnīca, SIA Kuldīgas slimnīca
 Latgales plānošanas reģions: SIA Daugavpils reģionālā slimnīca, SIA Rēzeknes slimnīca, SIA Preiļu slimnīca, SIA Krāslavas slimnīca
 Vidzemes plānošanas reģions: SIA Vidzemes slimnīca, SIA Madonas slimnīca, SIA Balvu un Gulbenes slimnīcu apvienība, SIA Cēsu klīnika, SIA Alūksnes slimnīca
 Zemgales plānošanas reģions: SIA Jelgavas pilsētas slimnīca, SIA Jēkabpils reģionālā slimnīca, SIA Dobeles un apkārtnes slimnīcaSlimnīcu saraksts  vm.gov.lv

 Hronisko slimnieku aprūpes slimnīcas 
SIA Aizkraukles slimnīca, SIA Bauskas slimnīca, SIA Līvānu slimnīca, SIA Ludzas medicīnas centrs, SIA Rīgas rajona slimnīca,  SIA Saldus medicīnas centrs

 Specializētās slimnīcas 
VSIA Aknīstes psihoneiroloģiskā slimnīca, SIA Bērnu psihoneiroloģiskā slimnīca "Ainaži", SIA Daugavpils psihoneiroloģiskā slimnīca, VSIA Nacionālais rehabilitācijas centrs "Vaivari", VSIA Piejūras slimnīca, Rīgas pašvaldības SIA Rīgas Dzemdību nams, VSIA Nacionālais psihiskās veselības centrs, Rīgas pašvaldības SIA Rīgas 2. slimnīca, VSIA Slimnīca "Ģintermuiža", VSIA Straupes narkoloģiskā slimnīca, VSIA Strenču psihoneiroloģiskā slimnīca, VSIA Traumatoloģijas un ortopēdijas slimnīca

 Valsts kontroles 2025. gada revīzijas secinājumi 
2025. gada Valsts kontroles revīzija konstatēja, ka slimnīcām novirzītie vairāk nekā 700 miljoni eiro gadā (gandrīz 40 % no veselības aprūpes budžeta) nenodrošina pacientiem vienlīdzīgu un kvalitatīvu veselības aprūpi. Līdz 2025. gadam īstenojamie slimnīcu tīkla optimizācijas priekšlikumi nav izpildīti. Slimnīcu dalījums piecos līmeņos nestrādā, jo praksē ir neskaitāmi izņēmumi, pielāgojoties katras slimnīcas faktiskajām iespējām. Slimnīcas nespēja nodrošināt vairāk nekā pusi no uzņemšanas nodaļās nepieciešamo speciālistu dežūrstundām, lielu dežūru daļu veic rezidenti un stažieri. Slimnīcu pakalpojumu apmaksas sistēma ir ļoti sarežģīta, bet slimnīcas naudu izmanto citādi, nekā valsts to maksā. Slimnīcas no valsts saņem samaksu 16 dažādos veidos un liela daļa tarifu ir novecojuši vai matemātiski pielāgoti pieejamajam finansējumam. Šī sistēma visnetaisnīgāk skar divas augstākā līmeņa (universitātes) slimnīcas, kurās hospitalizē 40 % pacientu un sniedz sarežģītus pakalpojumus.VK: Vairāk nekā 700 miljoni eiro tiek tērēti, lai uzturētu sadrumstaloto slimnīcu tīklu db.lv 17.09.2025

 Veselības ministrijas ierosme 
2025. gada oktobrī Veselības ministrija (VM) sabiedriskajai apspriešanai nodeva ziņojumu "Par slimnīcu tīklu", kurā rosināja līdz 2029. gadam samazināt slimnīcu līmeņu skaitu no pieciem līdz trim (daudzprofilu, reģionālās un lokālās), kā arī ieviest kvalitātes rādītājos balstītu slimnīcu finansēšanas sistēmu un lielāku elastību līdzekļu izmantošanā. Neatliekamā palīdzība notiks pamatā daudzprofilu slimnīcās, bet reģionālajās slimnīcās vienīgi internajā medicīnā un ķirurģijā, savukārt lokālajās slimnīcās notiks hronisko pacientu pamata terapija un paliatīvā aprūpe. Tomēr arī mazākās slimnīcās veidos steidzamās medicīniskās palīdzības nodaļas, kurās būs pieejami ārsti, atbalsta personāls, laboratoriskie un diagnostiskie izmeklējumi diennakts režīmā.Veselības ministrija piedāvā jaunu slimnīcu tīkla modeli apollo.lv 2025. gada 24. oktobrī

 Atsauces 

 Atsauces 

Kategorija:Slimnīcas Latvijā